*APSTIPRINĀTS*

*ar Nacionālās elektronisko plašsaziņas līdzekļu padomes*

*2022.gada 16.novembra lēmumu Nr.416/1-2*

Nacionālās elektronisko plašsaziņas līdzekļu padomes konkursa

**“****Apraides tiesību piešķiršana radio programmas** **apraides aptveršanas zonas palielināšanai** **Valkā 98,5 MHz frekvencē”** nolikums

1. **Vispārīgie jautājumi**
2. Nolikums nosaka:
   1. kārtību, kādā īstenot Elektronisko plašsaziņas līdzekļu likumā paredzēto apraides tiesību piešķiršanu, ja pretendenta darbībai ir nepieciešams radiofrekvenču resurss;
   2. konkursa mērķi;
   3. konkursa dalības maksu;
   4. konkursa priekšmetu;
   5. prasības konkursa pretendentam;
   6. konkursa piedāvājuma iesniegšanas un noformēšanas kārtību.
3. Konkursa īstenošanu un uzraudzību nodrošina Nacionālā elektronisko plašsaziņas līdzekļu padome (turpmāk arī – Padome).
4. Konkursa mērķi – nodrošināt sabiedrības interešu ievērošanu un radīt priekšnoteikumus veiksmīgas konkurences vides attīstībai, kas nodrošinātu elektronisko plašsaziņas līdzekļu programmu veidošanu, pamatojoties uz dažādības, augstas kvalitātes un profesionālisma principiem, veidojot uzticamu, daudzveidīgu nacionālo un reģionālo saturu, tajā skaitā ziņas, kas atbilst demokrātiskām vērtībām un stiprina Latvijas nacionālo kultūrtelpu.
5. Piedalīšanās konkursā ir pretendenta brīvas gribas izpausme. Piesakoties konkursā, pretendents piekrīt, ka informācija par konkursa pretendentiem un uzvarētāju tiek publicēta Padomes mājaslapā internetā ([www.neplp.lv](http://www.neplp.lv)).
6. Saskaņā ar valsts akciju sabiedrības “Elektroniskie sakari” sniegtajiem tehniskajiem parametriem (tehnisko specifikāciju) konkursā par apraides tiesībām radio programmas apraides aptveršanas zonas palielināšanai Valkā 98,5 MHz frekvencē ir iespēja piedalīties tikai elektroniskajam plašsaziņas līdzeklim AS “Radio SWH” ar programmu “Radio SWH Rock”.
7. Konkursa dalības maksa ir 1 067,00 *euro* (viens tūkstotis sešdesmit septiņi *euro*, 00 *euro* *centi*). Rekvizīti maksājuma veikšanai:

Saņēmējs: Valsts kase

Reģistrācijas Nr.: 90000050138

Kods: TRELLV22

Konta Nr.: LV08TREL2470623009000

1. Uzziņas, zvanot pa tālruni +371 67221848 vai rakstot uz e-pastu [neplp@neplp.lv](mailto:neplp@neplp.lv).
2. **Konkursa priekšmets**
3. Apraides tiesību piešķiršana elektroniskā plašsaziņas līdzekļa FM radio programmas apraides aptveršanas zonas palielināšanai Valkā 98,5 MHz frekvencē saskaņā ar šī konkursa nolikuma 5.punktu.
4. Radio programmas prasības:
   1. raidlaika apjoms: 24 stundas diennaktī;
   2. valoda: latviešu valoda;
   3. programmas formāts: informatīvi muzikāls vai muzikāls;
   4. mērķauditorija: Valka un tās apkārtnes iedzīvotāji, viesi un caurbraucēji.
5. Tehniskie parametri:
   1. atrašanās vieta – Valka;
   2. frekvence – 98,5 MHz;
   3. polarizācija – V;
   4. antenas uzstādīšanas augstums virs zemes – 67 m;
   5. izstarotā jauda e.r.p., dBW – 23;
   6. aptveršanas zonas rādiuss – 15-17 km;
   7. papildu informācija – izmantošanai tikai AS “Radio SWH” programmas “Radio SWH Rock” tīklam, jo saskaņā ar valsts akciju sabiedrības “Elektroniskie sakari” sniegtajiem tehniskajiem parametriem (tehnisko specifikāciju) frekvences piešķīrums izmantojams tikai programmas “Radio SWH Rock” tīklā.
6. Detalizēti frekvences piešķīruma parametri un citi apraides stacijas ierīkošanas nosacījumi ir saņemami valsts akciju sabiedrībā “Elektroniskie sakari”.
7. **Prasības pretendentam**
8. Saskaņā ar valsts akciju sabiedrības “Elektroniskie sakari” sniegtajiem tehniskajiem parametriem (tehnisko specifikāciju) konkursā var piedalīties elektroniskais plašsaziņas līdzeklis AS “Radio SWH” ar programmu “Radio SWH Rock”.
9. Pretendentam ar tiesas spriedumu nav pasludināts maksātnespējas process, ar tiesas nolēmumu netiek īstenots tiesiskās aizsardzības process vai ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums. Pretendentam nav apturēta saimnieciskā darbība un tas neatrodas likvidācijas procesā.
10. Pretendentam nav nodokļu parādu, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 *euro*.
11. **Konkursa piedāvājum iesniegšanas un noformēšanas kārtība**
12. Konkursa piedāvājuma iesniegšanas termiņš – **līdz 2022.gada 8.decembrim plkst.10.00**.
13. Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.
14. Pretendents piedāvājumu iesniedz elektroniski, nosūtot to uz Nacionālās elektronisko plašsaziņas līdzekļu padomes elektroniskā pasta adresi [konkursi@neplp.lv](mailto:konkursi@neplp.lv) ar norādi “*Apraides tiesību piešķiršana radio programmas apraides aptveršanas zonas palielināšanai Valkā 98,5 MHz frekvencē*”. Konkursa piedāvājumu vienā elektroniski parakstītā datnē elektroniski paraksta Pretendenta paraksttiesīgā persona.
15. Iesniedzamie dokumenti:
    * 1. Pretendenta iesniegums dalībai konkursā, aizpildot nolikuma Pielikumā Nr.1 pievienoto veidlapu;
      2. apliecinājums par pretendenta atbilstību nolikuma 13. un 14.punktā minētajām prasībām;
      3. darbības pamatnosacījumi, kas aizpildīti atbilstoši Elektronisko plašsaziņas līdzekļu nozares attīstības nacionālās stratēģijas 2018.-2022.gadam Pielikumā Nr.3 pievienotajai veidlapai[[1]](#footnote-2) (veidlapa “RADIO”);
      4. programmas darbības attīstības plāns, tajā ietverot biznesa modeļa aprakstu, t.sk. satura koncepciju, mērķauditoriju un tās sasniedzamību, plānotās investīcijas un ieguldījumus;
      5. finanšu plāns un dokuments/-i, kas apliecina iespējamos finansiālā nodrošinājuma avotus vismaz pirmajam darbības gadam. Šāds apliecinājums iesniedzams t.sk. bankas izziņas formā, kur norādīts apgrozījums par pēdējiem sešiem mēnešiem;
      6. dokuments/-i, kas apliecina nodokļu parādu neesamību, t.sk. valsts sociālās apdrošināšanas iemaksu parādu, kas kopsummā pārsniedz 150,00 euro, vai parādu esamības gadījumā dokuments, kas apliecina noslēgto vienošanos par nodokļu atmaksas grafiku;
      7. iepriekšējā gada auditētais gada finanšu pārskats ar pielikumiem un informācija par iepriekšējā gadā nomaksātajiem nodokļiem;
      8. dokumenti, kas apliecina pretendenta līdzšinējo pieredzi un kompetenci, t.sk. pretendenta radošā personāla pieredzi un kompetenci, un aktuālais darbinieku skaits;
      9. dokumenti, kas apliecina pretendenta tehnisko nodrošinājumu;
      10. dokuments, kas apliecina konkursa dalības maksas samaksu;
      11. informācija par pretendenta radio programmas aptveršanas zonām Latvijas teritorijā, atspoguļojot to grafiski Latvijas kartē un norādot aptveršanas zonu kopējo teritoriju (procentos) no Latvijas teritorijas.
16. Pretendents ir tiesīgs iesniegt citus papildu dokumentus un materiālus, kurus uzskata par nepieciešamiem savas atbilstības apliecināšanai.
17. Piedāvājumi, kas iesniegti pēc 15.punktā noteiktā termiņa, netiks vērtēti.
18. **Piedāvājuma atvēršana, izskatīšana, novērtēšana un rezultātu noteikšana**
19. Konkursa piedāvājumu izvērtēšana un lēmuma pieņemšana notiek ne vēlāk kā līdz 2023.gada 2.martam.
20. Padome atver pretendentu iesniegtos piedāvājumus Padomes sēdē to iesniegšanas secībā, pārliecinoties, ka iesniegts 18.punktā minētais. Ja nav iesniegts Nolikuma 18.punktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju piedāvājuma izvērtēšanai, nosakot iesniegšanas termiņu.
21. Ja pretendents ir iesniedzis visus 18.punktā minētos dokumentus vai arī Padomes noteiktajā laikā novērsis trūkumus, Padome var uzaicināt pretendentus uz noklausīšanos Padomes sēdē. Pretendentu uzklausīšana var notikt klātienē vai attālināti. Padome vērtē piedāvājuma kvalitāti saskaņā ar šī nolikuma Pielikumā Nr. 2 noteiktajiem kritērijiem.
22. Ja vismaz vienā no nolikuma Pielikuma Nr.2 1., 2. un 3.punktā noteiktajiem kritērijiem vidējais iegūtais punktu skaits ir mazāks par 2 punktiem (iegūti 0-1,99 punkti), punktu skaits citiem Pielikumā Nr.2 noteiktajiem kritērijiem nav jānosaka, pārtraucot pretendenta piedāvājuma vērtēšanu.
23. Noraidījuma gadījumā pretendentam tiks nosūtīts rakstisks paziņojums par noraidījumu.
24. Konkursa uzvarētājs tiek noteikts, ņemot vērā konkursa piedāvājumu, kas ieguvis visaugstāko vidējo vērtējumu (Padomes locekļu vērtējumu summa, dalīta ar to Padomes locekļu skaitu, kas piedalās vērtēšanā) saskaņā ar nolikumā paredzēto vērtēšanas kārtību.
25. Ja Padomes locekļu kopējais projekta vērtējums atšķiras vismaz par 35 %, attiecīgie vērtējumi, nosakot projekta kopējo vidējo punktu skaitu, netiek ņemti vērā. Tādā gadījumā projekta vidējo punktu skaitu rēķina, saskaitot pārējo Padomes locekļu vērtējumus un dalot ar to Padomes locekļu skaitu, kuru vērtējumi tiek ņemti vērā. Lēmumam par Konkursa rezultātu noteikšanu tiek pievienots Padomes locekļu, kuru vērtējumi netika ņemti vērā, vērtējuma pamatojums.
26. Padome piešķir uzvaru konkursā tikai vienam konkursa dalībniekam.
27. Padome ir tiesīga nepiešķirt uzvaru konkursā konkursa dalībniekam.
28. Konkursa rezultāti dalībniekiem tiek paziņoti rakstveidā.
29. Pretendentam, kurš uzvarējis konkursā, ir jāuzsāk apraide Valkā 98,5 MHz frekvencē 12 (divpadsmit) mēnešu laikā no dienas, kad stājies spēkā lēmums par konkursa rezultātiem.
30. Padomes lēmumu par konkursa rezultātiem viena mēneša laikā var pārsūdzēt Administratīvās rajona tiesas Rīgas tiesu namā Baldones ielā 1A, Rīgā, likumā noteiktajā kārtībā.

*Pielikums Nr.1*

*konkursa “Apraides tiesību piešķiršana radio programmas apraides aptveršanas zonas palielināšanai Valkā 98,5 MHz frekvencē nolikumam*

Nacionālajai elektronisko plašsaziņas līdzekļu padomei

**Iesniegums dalībai konkursā**

**“Apraides tiesību piešķiršana radio programmas apraides aptveršanas zonas palielināšanai** **Valkā 98,5 MHz frekvencē”**

Saskaņā ar konkursa nolikumu, es, apakšā parakstījies, apliecinu, ka:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk arī – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. Visas konkursa piedāvājumā sniegtās ziņas par pretendentu un piedāvājumu ir patiesas;
3. Iesniegumam pievienotie dokumenti veido šo piedāvājumu.

|  |  |
| --- | --- |
| Pretendenta nosaukums  (fiziskai personai – vārds, uzvārds; juridiskajai personai – nosaukums): |  |
| Personas kods/reģistrācijas numurs |  |
| Informācija par īpašniekiem (juridiskai personai) |  |
| Juridiskā adrese un faktiskā adrese (ja atšķiras) |  |
| Bankas rekvizīti |  |
| Kontaktpersona (vārds, uzvārds, amats) |  |
| Telefona Nr. |  |
| E-pasta adrese |  |
| Datums |  |
| Pretendenta paraksts un atšifrējums |  |

*Pielikums Nr.2*

*konkursa “Apraides tiesību piešķiršana radio programmas apraides aptveršanas zonas palielināšanai Valkā 98,5 MHz frekvencē” nolikumam*

**Piedāvājuma vērtēšanas kritēriji**

|  |  |  |
| --- | --- | --- |
| **Nr. p. k.** | **Kritērijs, iespējamais maksimālais punktu skaits** | **Punkti kritērija vērtēšanai** |
| 1. | Konkursa dalībnieka spēja sasniegt konkursa rezultātu un realizēt konkursa mērķi  Vērtējot tiek ņemta vērā konkursa dalībnieka piedāvājumā sniegtā informācija par spēju sasniegt rezultātu un mērķi. Konkursa mērķis ir nodrošināt sabiedrības interešu ievērošanu un radīt priekšnoteikumus veiksmīgas konkurences vides attīstībai, kas nodrošinātu elektronisko plašsaziņas līdzekļu programmu veidošanu, pamatojoties uz dažādības, augstas kvalitātes un profesionālisma principiem, veidojot uzticamu, daudzveidīgu nacionālo un reģionālo saturu, tajā skaitā ziņas, kas atbilst demokrātiskām vērtībām un stiprina Latvijas nacionālo kultūrtelpu. (0-4\* punkti) | 0 punkti – netiek sniegta nekāda informācija vai sniegtā informācija ir pilnībā neatbilstoša.  1 punkts – sniegtā informācija norāda, ka piedāvājumam ir būtiski trūkumi, lai sasniegtu noteikto rezultātu.  2 punkti – sniegtā informācija norāda, ka piedāvājumam ir daļēji trūkumi, lai sasniegtu noteikto rezultātu.  3 punkti – sniegtā informācija rada pārliecību, ka noteiktais rezultāts tiks sasniegts.  4 punkti – sniegtā informācija pilnībā un pārliecinoši norāda, ka rezultāts tiks sasniegts. |
| 2. | Piedāvājuma kvalitāte un detalizācijas pakāpe  Tiek vērtēts, cik detalizēti konkursa dalībnieks savā piedāvājumā ir sniedzis nepieciešamo informāciju un vai sniegtā informācija ir pietiekama, lai rastu pārliecību par sasniedzamo rezultātu (piedāvājumā ir ietverta visa nepieciešamā informācija par būtiskajiem aspektiem sekmīgai ieceres realizācijai). (0-4 punkti) | 0 punkti – netiek sniegta pilnvērtīga informācija nevienā no piedāvājuma sadaļām.  1 punkts – piedāvājumā sniegtā informācija nav pietiekami detalizēta.  2 punkti – piedāvājumā sniegtā informācija ir daļēji pietiekama un detalizēta un sniegtās informācijas detalizācijā ir redzamas būtiskas nepilnības.  3 punkti – piedāvājumā sniegtā informācija ir pietiekami detalizēta un pilnvērtīga.  4 punkti – piedāvājumā sniegtā informācija ir augstā detalizācijas pakāpē, tā sniedz pilnvērtīgu priekšstatu par visiem ieceres realizācijas aspektiem. |
| 3. | Programmas formāta piemērotība konkursa rezultāta sasniegšanai  Tiek vērtēts programmas formāts, tā piemērotība konkrētajam reģionam, tai skaitā, vai piedāvājumā sniegtā informācija sniedz pilnvērtīgu priekšstatu par programmas formātu. Papildus tiek vērtēta programmas formāta atbilstība konkursa mērķa sasniegšanai un tas, kā programmas formāts iekļaujas konkrētajā reģionā pieejamo programmu vidū. (0-4\* punkti) | 0 punkti – programmas formāts nav saprotams.  1 punkts – programmas formāta aprakstā ir būtiski trūkumi.  2 punkti – programmas formāts nav piemērots/atbilstošs konkursa rezultāta sasniegšanai.  3 punkti – programmas formāts ir pilnvērtīgs un veicina konkursa rezultāta sasniegšanu.  4 punkti – programmas formāts pilnībā atbilst konkursa mērķim un sasniedzamajam rezultātam. |
| 4. | Programmas aktualitāte reģionā, sasniedzamā auditorija  Tiek vērtēta programmas nepieciešamība konkrētajā reģionā. Tiek vērtēts arī konkursa dalībnieka iesniegtais programmas attīstības plāns, kurā sniegta informācija par programmas nepieciešamību reģionā, kā arī informācija par mērķauditoriju, norādot, ar kādiem paņēmieniem to plānots sasniegt. (0-4 punkti) | 0 punkti – nav saskatāma programmas aktualitāte reģionā.  1 punkts – zema programmas aktualitāte reģionā, nav pārliecības par sasniedzamo auditoriju. 2 punkti – saskatāma programmas aktualitāte reģionā, tomēr paredzama zema sasniedzamā auditorija  3 punkti – saskatāma programmas aktualitāte reģionā, kā arī sniegti skaidri auditorijas sasniegšanas paņēmieni  4 punkti – saskatāma augsta programmas aktualitāte reģionā, kā arī paredzama būtiska auditorijas sasniegšana. |
| 5. | Finansiālais nodrošinājums  Tiek vērtēts, vai konkursa dalībnieka rīcībā ir pietiekami finansiālie resursi, lai veiksmīgi un ilgtermiņā realizētu iecerēto (redzams bankas izziņā/gada pārskatā/operatīvajā bilancē). (0-4\* punkti) | 0 punkti – finansiālais nodrošinājums ir nepietiekams rezultāta sasniegšanai.  1 punkts – finansiālais nodrošinājums nepārliecina par spēju sasniegt konkursa rezultātu.  2 punkti – finansiālais nodrošinājums nav pietiekami stabils, var rasties sarežģījumi ar rezultāta sasniegšanu.  3 punkti – finansiālais nodrošinājums ir pietiekams un stabils nepieciešamā rezultāta sasniegšanai.  4 punkti – finansiālais nodrošinājums ir augsts un pilnībā pārliecina par rezultāta sasniegšanu. |
| 6. | Konkursa dalībnieka līdzšinējā pieredze un kompetence, t.sk., radošā personāla pieredze un kompetence  Konkursa dalībnieka līdzšinējā attīstība, būtiskākie sasniegumi, līdzšinējais pienesums sabiedrībai kopumā. (0-4 punkti) | 0 punkti – konkursa dalībniekam un/vai personālam nav pieredzes.  1 punkts – konkursa dalībniekam un/vai personālam ir nepietiekama pieredze. 2 punkti – konkursa dalībniekam un personālam ir pieredze, tomēr līdz šim nav dots būtisks pienesums sabiedrībai. 3 punkti – konkursa dalībniekam un personālam ir būtiska pieredze, kā arī ir dots būtisks pienesums sabiedrībai. 4 punkti – konkursa dalībniekam ir liela pieredze un augsti kvalificēts personāls ar būtisku pieredzi nozarē, kā arī ir dots būtisks pienesums sabiedrībai. |
| 7. | Programmas attīstības potenciāls un ilgtspēja  Tiek vērtēts, vai programmai ir attīstības potenciāls kopumā un konkrētajā reģionā, kā arī, vai programma ir ilgtspējīga. (0-4 punkti) | 0 punkti – programmai nav attīstības potenciāla un ilgtspējas.  1 punkts – programmai nav saskatāms būtisks attīstības potenciāls un ilgtspēja.  2 punkti – programmai ir saskatāms neliels attīstības potenciāls un ilgtspēja.  3 punkti – programmai ir saskatāms būtisks attīstības potenciāls un ilgtspēja.  4 punkti – programmai ir liels attīstības potenciāls un pārliecinoša ilgtspēja. |
| **Punkti kopā** | | **28** |

\*Ja pretendents saņem tādu vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā), kas ir mazāks par 2 punktiem (0-1,99 punkti), punktu skaits citiem noteiktajiem kritērijiem nav jānosaka, pārtraucot pretendenta piedāvājuma vērtēšanu.

1. Pielikums Nr. 3 pieejams: <https://www.neplp.lv/lv/nacionala-strategija> [↑](#footnote-ref-2)